CELEX: 62016TN0894
Language: el
Date: 2016-12-19 00:00:00
Title: Υπόθεση T-894/16: Προσφυγή της 19ης Δεκεμβρίου 2016 — Air France κατά Επιτροπής

13.2.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 46/26
            
         Προσφυγή της 19ης Δεκεμβρίου 2016 — Air France κατά Επιτροπής
   (Υπόθεση T-894/16)
   (2017/C 046/30)
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Société Air France (Roissy-en-France, Γαλλία) (εκπρόσωποι: R. Sermier, δικηγόρος)
   
      Καθής: Ευρωπαϊκή Επιτροπή
   
      Αιτήματα
   
   Η προσφεύγουσα ζητεί από το Γενικό Δικαστήριο:
   
               —
            
            
               Να ακυρώσει την απόφαση (ΕΕ) 2016/1698 της Επιτροπής, της 20ής Φεβρουαρίου 2014, σχετικά με τα μέτρα SA.22932 (11/C) (πρώην NN 37/07) που έθεσε σε εφαρμογή η Γαλλία υπέρ του αερολιμένα Marseille Provence και των αεροπορικών εταιρειών που χρησιμοποιούν τον αερολιμένα [κοινοποιηθείσα υπό τον αριθμό C(2014) 870]·
            
         
               —
            
            
               Να καταδικάσει την Ευρωπαϊκή Επιτροπή στο σύνολο των δικαστικών εξόδων.
            
         
      Λόγοι και κύρια επιχειρήματα
   
   Προς στήριξη της προσφυγής της, η προσφεύγουσα προβάλλει τρεις λόγους.
   
               1.
            
            
               Με τον πρώτο λόγο προβάλλεται ότι η προσβαλλόμενη απόφαση πάσχει από πλημμέλειες όσον αφορά την ενίσχυση του νομαρχιακού διαμερίσματος Bouches-du-Rhône προς τον αερολιμένα «Marseille-Provence 2» (MP2). Ειδικότερα,
               
                           —
                        
                        
                           το μέτρο δεν ανταποκρίνεται σε σαφώς καθορισμένους σκοπούς γενικού συμφέροντος. Η εκτίμηση της Επιτροπής που περιλαμβάνεται στην προσβαλλόμενη απόφαση πάσχει από ανεπαρκή αιτιολογία, πλάνη περί το δίκαιο και πλάνη εκτιμήσεως, όσον αφορά:
                           
                                       —
                                    
                                    
                                       τον σκοπό που συνίσταται στην αντιμετώπιση της αναμενόμενης αυξήσεως της εναέριας κυκλοφορίας·
                                    
                                 
                                       —
                                    
                                    
                                       τον σκοπό που συνίσταται στην προώθηση της οικονομικής ανάπτυξης της περιοχής·
                                    
                                 
                     
                           —
                        
                        
                           η ενίσχυση δεν είναι απαραίτητη.
                        
                     
         
               2.
            
            
               Με τον δεύτερο λόγο προβάλλεται ότι η προσβαλλόμενη απόφαση πάσχει από πλημμέλειες όσον αφορά τη σύμβαση αγοράς διαφημιστικού χώρου με την εταιρία Airport Marketing Services.
            
         
               3.
            
            
               Με τον τρίτο λόγο προβάλλεται ότι η προσβαλλόμενη απόφαση πάσχει από πλημμέλειες όσον αφορά τις τιμές του τέλους επιβατών στον αερολιμένα MP2.